laion/Wikipedia-Exotic huggingface dataset:
אברהם יצחק ברזל

הרב אברהם יצחק ברזל (י"ז בתמוז ה'תש"ה, 28 ביוני 1945 – י' באדר ה'תש"ף, 6 במרץ 2020) היה ראש ישיבת מיר ברכפלד. נולד בירושלים לרב חיים עזרא וחנה מערא ברזל. בבחרותו למד בישיבת פוניבז' והיה לתלמידו של המשגיח הרב יחזקאל לוינשטיין. נישא לתמרה בתו של הרב אליעזר לופיאן ראש ישיבת תורת אמת בלונדון ובנו של המשגיח הרב אליהו לופיאן. לאחר נישואיו התגורר בגייטסהד שבאנגליה ולאחר תקופה קצרה מכן חזר לארץ ישראל, ועבר להתגורר בזכרון יעקב שם מונה על ידי הרב שלום מאיר יונגרמן לראש הכולל במקום. במשך תקופה לימד בישיבת איתרי בחדרה. עמד בראשות ישיבת "נחלת יעקב" בקריית הרצוג בבני ברק, במשך שתים עשרה שנה. בשנת ה'תשנ"ט עם הקמתה של ישיבת ישיבת מיר במודיעין עילית (מיר ברכפלד) מונה על ידי ראש הישיבה הרב נתן צבי פינקל, לכהן בראשה. בישיבה היה מוסר שיעור כללי כל יום שלישי וכן ועדים והיה ראש הישיבה של סדר בקיאות, ובמקביל כיהן כרב קהילת "חניכי הישיבות" במודיעין עילית. מדי שנה היה מוסר שיחה בליל תשעה באב בהשתתפות מאות אנשים. נפטר לאחר מחלה ממושכת בי' באדר ה'תש"ף ונקבר בבית הקברות פוניבז'. החל מאב ה'תש"ף מוציאה משפחתו עלון בשם "מבית אבי" ובו מדברי תורתו. במלאת שנה לפטירתו הוציאו תלמידיו מישיבת מיר ברכפלד ספר לזכרו בשם זיכרון אבי, בענייני שבת קודש. עיוני רש"י - על חמשה חומשי תורה ומגילת אסתר עיוני הגדה - על הגדה של פסח והלל תשובה מאהבה - על הלכות תשובה להרמב"ם ברכת אב"י - חידושים על מסכתות הש"ס שיעורי הרב אברהם יצחק ברזל באתר "קול הלשון" הספר תשובה מאהבה באתר HebrewBooks הספר עיוני הגדה באתר HebrewBooks קובץ חדושי תורה זיכרון אבי בענייני שבת קודש, לזכר רבי אברהם יצחק ברזל באתר HebrewBooks פורום אודותיו באתר פורום אוצר החכמה אברהם יצחק בן חיים עזרא ברזל (1945-2020), דף שער בספרייה הלאומית משה ויסברג, אבל בעולם התורה: הגאון רבי אברהם יצחק ברזל זצ"ל ראש ישיבת מיר ברכפלד, באתר בחדרי חרדים, ‏י' אדר תש"פ 06/03/2020 יענקי כץ, ראש ישיבת 'מיר ברכפלד' הגאון רבי אברהם יצחק ברזל זצ"ל, באתר כיכר השבת, ‏י' אדר תש"פ 06.03.20 יהודה וייס, מראשי מיר ברכפלד: הגר"א ברזל זצ"ל, באתר אקטואליק, ‏06/03/2020 יעקב מלמד, אבל בעולם התורה: ראש ישיבת מיר במודיעין עילית הגרא"י ברזל זצ"ל, באתר JDN, ‏06.03.2020 משה ויסברג, במיר ברכפלד ציינו שנה לזכרו של הגרא"י ברזל זצ"ל, באתר בחדרי חרדים, ‏י"א אדר תשפ"א, 23/02/2021 אברהם יצחק ברזל, זיכרון אבי, י' אדר ה'תשפ"א, באתר היברובוקס
סקירון (אל)

סקירון (ביוונית: Σκίρων) היה שמו של אל הרוח הצפון-מערבית, על אף שלעיתים הוא משמש גם כאל של הרוח הנושבת מהסלעים הסקירוניים. שמו קשור ל"סקירופוריון", האחרון משלושת חודשי האביב בלוח השנה של העיר אתונה. סקירון מתואר כאיש מזוקן המטה קדירה, המייצג את תחילת החורף. מקבילו הרומי הוא קאאורוס או קורוס. לידל, סקוט וג'ונס (לקסיקון יווני) ערך זה הוא קצרמר בנושא מיתולוגיה ובנושא יוון העתיקה. אתם מוזמנים לתרום לוויקיפדיה ולהרחיב אותו.
סורת אל-אנשקאק

סורת אל-אִנְשִקאק (בערבית: سورة الانشقاق) היא סורה מספר 84 בקוראן, והיא מונה 25 פסוקים. שם הסורה נגזר מהפסוק הראשון בה, ומשמעותו היא "קריעת הרקיע". הנושא המרכזי של הסורה הוא יום הדין. פסוקים 1–5 מתארים את התבקעות השמיים והארץ, אירועים אשר לפי המסורת האסלאמית יתרחשו באחרית הימים. פסוקים 6–15 מתארים את רחמיו של אללה כלפי חלק מהאנשים ואת זעמו כלפי האחרים. פסוקים 16–19 הם לכאורה שבועות של אללה, והבטחה שהאדם יעבור אירועים כאלו ואחרים, שלב אחר שלב. פסוקים 20–25 מדברים על השכר והעונש שיהוו לכאורה חלק מיום הדין. ישנו חדית' שבו נטען כי מוחמד, נביא האסלאם, אמר כי זה אשר מתמיד בקריאת סורת אל-אנשקאק, ינצל לכאורה ביום הדין. האימאם ג'עפר א-צאדק גרס כי אללה יגשים את משאלותיו של המתמיד בקריאת סורה זו. נוסף על כך, חלק מחכמי האסלאם ממליצים על קריאת הסורה בשעת הלידה, ובימים של הירח המלא. מדיה וקבצים בנושא סורת אל-אנשקאק בוויקישיתוף סורת אל-אנשקאק, בתרגום הרמן רקנדורף, באתר ויקיטקסט hebrew quran, cpsquran Surah Inshiqaq, Chapter 84, Al-Islam.org, ‏24 בינואר 2014 (באנגלית) Sura al-Inshiqaq, WikiShia (באנגלית) TheLastDialogue, Surah Al Inshiqaq Summary, The Last Dialogue, ‏7 במרץ 2019 (באנגלית) Ṭabrisī, Majmaʿ al-bayān, כרך 10, עמ' 301 Ṣadūq, Thawāb al-aʿmāl, עמ' 121 Baḥrānī, al-Burhān Ḥurr al-ʿĀmilī, Wasāʾil al-Shīʿa
אוניברסיטת גנט

אוניברסיטת גנט (בהולנדית: Universiteit Gent) היא אוניברסיטה ציבורית, הממוקמת בגנט שבבלגיה, אשר נוסדה בשנת 1817 על ידי וילם הראשון, מלך הולנד. היא אחת האוניבסיטאות הפלמיות הגדולות ביותר עם כ-44,000 סטודנטים וכ-9,000 אנשי צוות. אחד ממוסדותיה הבולטים של האוניברסיטה הוא ספריית אוניברסיטת גנט. בניגוד למוסדות אקדמיים אחרים בבלגיה (כגון האוניברסיטה החופשית של בריסל), אוניברסיטת גנט אינה מקושרת באופן ישיר לאידאולוגיה או לדת כלשהי ומציגה עצמה כפלורליסטית. לאחר המהפכה הבלגית בשנת 1830 עבר המוסד לניהול בלגי. בשנת 1930 הפכה האוניברסיטה למוסד דובר ההולנדית הראשון בבלגיה, לאחר שנים של שימוש בצרפתית. במהלך מלחמת העולם השנייה, השלטון הגרמני ניסה לייצר אוריינטציה גרמנית באוניברסיטה, תוך שינויים בסגל האקדמי. בשנות ה-50 וה-60 האוניברסיטה גדלה והתפתחה בקצב מהיר. מספר הסטודנטים עלה מ-3,000 בשנת 1953 ל-11,500 בשנת 1969. מספר הפקולטות עלה לאחת עשרה, כשנפתחו פקולטות רבות ובהן מדעים יישומיים (1957), כלכלה ו-וטרינריה (1968), פסיכולוגיה, ביו-הנדסה וחינוך (1969) ורוקחות. בשנת 1992 נוסדה המחלקה למדעי המדינה ולממשל. בסוף שנות ה-60 התרחשו הפגנות ומהומות של סטודנטים בהשפעת מאי 1968. דירוג שנגחאי - 66 (2019) (Times Higher Education - 123 (2020 דירוג QS לאוניברסיטאות - 120 (2020) יעקב דורי דניאל ורוז'אן אנרי ון דה ולדה מוריס מטרלינק פרידריך אוגוסט קקולה פיליפ הרווחה ז'וזף פלטו ז'אק רוג אדולף קטלה אנרי פירן מדיה וקבצים בנושא אוניברסיטת גנט בוויקישיתוף אתר האינטרנט הרשמי של אוניברסיטת גנט (בהולנדית ובאנגלית) אוניברסיטת גנט, ברשת החברתית פייסבוק אוניברסיטת גנט, ברשת החברתית אקס (טוויטר) אוניברסיטת גנט, ברשת החברתית אינסטגרם אוניברסיטת גנט, באתר אנציקלופדיה בריטניקה (באנגלית)
הביתה, הלוך חזור

האם התכוונתם ל... הביתה, הלוך חזור (אלבום) – שם האלבום הרביעי של הפרויקט של עידן רייכל, שיצא ביולי 2011 הביתה, הלוך חזור (שיר) – סינגל מתוך האלבום בביצוע הזמרת הישראלית כברה קסאי הביתה, הלוך חזור (סרט) – סרט תעודה ישראלי, המתעד את טיסתם של הפרויקט של עידן רייכל לניו יורק, במסגרת סיבוב הופעות
קרחון לנד

קרחון לנד (באנגלית: Land Glacier) המכונה גם קרחון אמורי לנד (באנגלית: Emory Land Glacier) הוא קרחון רחב בארץ מרי בירד שבאנטארקטיקה. הקרחון מבותר ביותר. אורכו של הקרחון 60 קילומטרים, והוא נשפך אל מפרץ לנד. הקרחון התגלה על ידי השירות האנטארקטי של ארצות הברית (אשר חקר את אנטארקטיקה בין השנים 1939–1941). הקרחון נקרא על שמו של אדמירל אמורי ס. לנד (Emory S. Land), שהיה יושב ראש הוועדה הימית של ארצות הברית (U.S. Maritime Commission). • K.C. JEZEK, H.X. LIU, Structure of southeastern Antarctic Peninsula ice shelves and ice tongues from synthetic aperture radar imagery, Journal of Glaciology, Vol. 51, No. 174, 2005 קרחון לנד באתר הסקר הגאולוגי של ארצות הברית קרחון לנד באתר הגאזט האנטארקטי של ממשלת אוסטרליה קרחון לנד באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי
מפרץ לנד

מפרץ לנד (באנגלית: Land Bay) המכונה גם מפרץ אמורי לנד (באנגלית: Emory Land Bay) הוא מפרץ מלא קרח, בחוף ארץ מרי בירד שבאנטארקטיקה. רוחבו של המפרץ 70 קילומטרים. המפרץ ממוקם בסמוך ממזרח לאי גרובס. המפרץ התגלה על ידי השירות האנטארקטי של ארצות הברית (אשר חקר את אנטארקטיקה בין השנים 1939–1941). המפרץ נקרא על שם קרחון לנד הנשפך אליו. הקרחון נקרא על שמו של אדמירל אמורי ס. לנד (Emory S. Land), שהיה יושב ראש המועצה הימית של ארצות הברית (U.S. Maritime Commission). • R. Kwok, Ross Sea Ice Motion, Area Flux, and Deformation, Journal of Climate: Vol. 18, No. 18, pp. 3759–3776. doi: 10.1175/JCLI3507.1 מפרץ לנד באתר הסקר הגאולוגי של ארצות הברית מפרץ לנד באתר הגאזט האנטארקטי של ממשלת אוסטרליה מפרץ לנד באתר הגאזט האנטארקטי המשווה SCAR של ממשלת אוסטרליה מפרץ לנד באתר marineregions גאזט השמות האנטארקטיים הרשמי של ארצות הברית מידע גאוגרפי והיסטורי מקור שמו של קרחון לנד
משפחת כדורי

משפחת כדורי (באנגלית: Kadoorie, בערבית: خضوري) היא משפחה בריטית עשירה, במקור יהודים מבגדאד. מאמצע המאה ה-18 בה התמקמה במומבאי (שנקראה אז בומביי), והפכה לאחת המשפחות העשירות באסיה; מאמצע המאה ה-19 התרכזו עסקיהם בשאנגחאי, ומשנת 1949 ואילך בהונג קונג. ב-1842, המשפחה החלה את עסקיה בהונג קונג ושלטה לצד משפחת ששון בעסקים רבים ובבתי מלון. שתי המשפחות הקפידו על מדיניות העסקת עובדים ומנהלים יהודיים, בעיקר ממוצא בגדדי כדי לסייע לקליטת המהגרים היהודים ולעודד את צמיחתן הכלכלית. בזכות שליטתן בכלכלה, ופעילויות צדקה רבות, כונו "הרוטשילדים של המזרח הרחוק". המשפחה תרמה לקהילה היהודית בהונג קונג וגם למוסדות שאינם יהודיים ברחבי העולם. בישראל תרומותיהם הקימו את בית הספר החקלאי כדורי, והיו בין התורמים להקמת האוניברסיטה העברית בירושלים. ב-1882 מנתה הקהילה היהודית בהונג קונג 60 אנשים בלבד. ב-1902, תרמה משפחת ששון את בית הכנסת "אוהל לאה" ובשנת 1905 תרמה משפחת כדורי את המרכז היהודי שנבנה ליד בית הכנסת. מעשי המשפחה סייעו לאלפי פליטים יהודים במלחמת העולם השנייה עד שהאח הצעיר אליעזר כדורי נעצר בידי היפנים ורכושו הוחרם. במהלך המלחמה כבשה יפן את העיר ויהודים רבים נשבו במחנות שבויים. בית הכנסת לא ניזוק באופן רציני אך המרכז היהודי נהרס ושנת 1949 נבנה שוב במימון משפחת כדורי. אחרי המלחמה, עלו להונג קונג אלפי יהודים שהגיעו מסין וחלקם גם היגרו ממנה לאוסטרליה, ארצות הברית וישראל. נכון לתחילת המאה ה-21, מונה הקהילה היהודית כ-4,000 איש. משפחת כדורי כוללת מספר אנשים בולטים: סר אליס כדורי (1865–1922), נדבן ואיש עסקים סר אליעזר כדורי (1867–1944), נדבן ואיש עסקים לורנס כדורי (1899–1993), הברון כדורי מקולון בהונג קונג והעיר ווסטמינסטר, מפקד במסדר האימפריה הבריטית, תעשיין, מלונאי ופילנתרופ מפורסם. ריטה לורה מקולאי, התחתנה עם רונלד מקולאי אנדרו מקאיולאי (נולד ב-1967) סר מייקל כדורי (נולד ב-1941), איש עסקים ופילנתרופ בטינה מיוריאל כדורי (נולדה בשנת 1984) נטלי לואיז כדורי (נולדה בשנת 1986) פיליפ לורנס כדורי (נולד בשנת 1992) סר הוראס כדורי (1902–1995) (אנ'), תעשיין, מלונאי ופילנתרופ רוזה כדורי הייתה נשואה להרפתקן האמריקני הילייר דו-בריר (אנ').‏ חברות שהוקמו על ידי המשפחה: קבוצת CLP‏ מלונות פנינסולה בית הספר החקלאי כדורי מכון כדורי בטולכרם גטו שאנגחאי מדיה וקבצים בנושא משפחת כדורי בוויקישיתוף צח יוקד, הם היו יהודים מבגדאד. הם שינו את פניה של שנחאי, באתר הארץ, 9 ביולי 2020 אליהו בירנבוים, הונג קונג, בזכות שתי משפחות, מכללת הרצוג כרונולוגית יהודי שנגחאי מ-1832 ועד היום, הקהילות היהודיות בסין ג'ונתן קאופמן "מלכי שנגחאי", הוצאת מטר, 2024 "Lawrence Kadoorie, 94, Is Dead; A Leader in Hong Kong'g Growth". nytimes.com. נבדק ב-23 בפברואר 2017. {{cite web}}: (עזרה) "Kadoorie family 2016 Asia's Richest Families". Forbes.com. נבדק ב-23 בפברואר 2017. {{cite web}}: (עזרה) הקשר היהודי: מה להונג קונג וליהודים? "Michael Kadoorie". philanthropies.org.(הקישור אינו פעיל) http://www.thefreelibrary.com/Passing+of+a+patriot%3A+Hilaire+du+Berrier+--+daredevil+pilot,...-a094510547 "Board of Directors". clpgroup.com. אורכב מ-המקור ב-2020-06-14. נבדק ב-23 בפברואר 2017. {{cite web}}: (עזרה) Bermant, Yoel. "Sir Michael Kadoorie Brings His Peninsula Hotel Group to Europe for the First Time". Jewishbusinessnews.com. נבדק ב-23 בפברואר 2017. {{cite web}}: (עזרה) מלכי שנגחאי, ג'ונתן קאופמן, מטר - הוצאה לאור, 2024
בסמטי בלוז

בסמטי בלוז הוא סרט מוזיקלי קומי-רומנטי אמריקאי, משנת 2017, בבימויו של דן בארון. זהו סרט הביכורים של הבמאי והוא מבוסס על תסריט מאת ברון וג'ף דורכן. בסרט מככבים ברי לארסון ואוטקרש אמבודקר בתפקידים הראשיים וכן סקוט באקולה, דונלד סאת'רלנד וטיין דיילי. על פי דרישה מאולפני Shout!, הסרט יצא במהדורה מוגבלת. מדענית בשם לינדה (ברי לארסון) יוצרת עם אביה (סקוט באקולה) אורז שעבר שינוי גנטי. הבוס של השניים (דונלד סאת'רלנד) שולח אותה להודו בכדי למכור אותו לחקלאים הכפריים. בהתחלה היא מפגינה בורות וחוסר ידע ביחס למדינה, אולם בהמשך היא לומדת בזכות ההודים המוכשרים ומסבירי הפנים. היא פוגשת בחקלאי משכיל, ראג'יט (אוטקרש אמבודקר), הנאבק למען זכויותיהם של חקלאי האורז המקומיים. כאשר לינדה מגלה שהעסקה המוצעת של החברה בה היא מועסקת תהרוס את אורח חייהם של החקלאים, היא מבינה שעליה ועל ראג'יט לעבוד בשיתוף פעולה בכדי לעצור זאת. ברי לארסון כלינדה, מדענית מזון סקוט בקולה כאריק, אביה של לינדה דונלד סאת'רלנד כגורגון, הבוס של אריק ולינדה טיין דיילי כאוולין אוטקרש אמבודקר כראג'יט באגים בהרגאבה קרישנה כבאפוג'י סאהיל סגל כוויליאם סוהסיני מולאי כגברת פאטל לקשמי מנצ'ו כסיטה בינואר 2013 הצטרפה ברי לארסון לצוות הסרט, עם דן ברון כבמאי, ודן ברון וג'ף דורכן כתסריטאי. הצילומים התרחשו לראשונה בשנת 2013 בקרלה. במקור הם היו אמורים להתקיים בטמיל נאדו, אך מזג אוויר יבש הפך את המקומות המתוכננים לבלתי מתאימים ולכן ההפקה נאלצה לעבור מקום שבועות לפני תחילתו.לא צולמו מספיק סצינות בשנת 2013 מכיוון שהשבועות האחרונים של ההפקה חופפים לעונת המונסון והתפאורות נפגעו. ההפקה הסתיימה במאי 2017. "בסמטי בלוז", במסד הנתונים הקולנועיים IMDb (באנגלית) "בסמטי בלוז", באתר Rotten Tomatoes (באנגלית) "בסמטי בלוז", באתר Box Office Mojo (באנגלית) "בסמטי בלוז", במסד הנתונים הקולנועיים KinoPoisk (ברוסית) Dan Baron, IMDb בסמטי בלוז
סנונית (מפרשית)

סנונית הוא סוג של מפרשית חד תרנית פתוחה. שמה של המפרשית נגזר משמה של הציפור סנונית. היא בנויה מעץ או מפיברגלס. אורכה הוא כ-7.6 מטרים, וגובה התורן שלה הוא כעשרה מטרים. בשנות השלושים, תחת המנדט הבריטי, התחיל השיט לתפוס תאוצה בארץ ישראל. בתחילת הדרך, מטרות השיט העיקריות היו כיבוש הים (דיג, מסחר ולוחמה) וההעפלה הבלתי חוקית לישראל. בתחילה כלי השיט ששימשו את היהודים היו סירות דיג ערביות וסירות הצלה בריטיות, ובהמשך פותחו בארץ סירות הלווייתנית. הלווייתנית שימשה בעיקר להורדת מעפילים מהספינות הגדולות ולחינוך הימי. השימוש בלווייתנית קטן, ובה בעת החלו בייצור הסנונית. תחילה היא יוצרה מעץ, ומאוחר יותר מפיברגלס. ישנם שני סוגים של סנונית - סנונית עבד וסנונית עמירם. סנוניות העמירם (סנונית ישראלית) הן סנוניות קלות וצרות יותר. התחתית שלהן שטוחה יותר, והן מהירות יותר ברוחות חדות. סנוניות העבד (סנונית בינלאומית ) רחבות יותר, כבדות ובתחתיתן בולטת השדרית לאורך כל הסירה. כיום הסנוניות משמשות את שבטי צופי הים השונים, כפר הנוער הימי "מבואות ים", בית הספר לקציני ים עכו וכן את המרכזים הימיים. המקום היחיד בו עדיין בונים סנוניות הוא "מספנת האחים חמאדי" שבעכו. אורך כולל: 7.6 מטר גובה התורן: 8.5–9.5 מטר משקל גוף מינימלי: 300 ק"ג[דרוש מקור] אורך מנור: 3.6 מטר חוברת לימוד – סנונית מפרש, באתר בית הספר לחינוך וספורט ימי מכמורת ערך זה הוא קצרמר בנושא כלי שיט. אתם מוזמנים לתרום לוויקיפדיה ולהרחיב אותו.
קבוצת קדם

קבוצת קדם הייתה מסגרת הגנתית, אשר הוקמה בשנת 1920 והיוותה את אחד מגרעיניו הראשונים של ארגון ההגנה בתל אביב. קבוצת קדם הייתה אחת מכמה קבוצות דומות, אשר טרם הצטרפותן לארגון ההגנה פעלו על בסיס מקומי וללא תאום או פיקוד אזורי. מסגרת זו התבססה בעיקרה על יוצאי הגדודים העבריים לשעבר, ופעלה להגן על האוכלוסייה היהודית באזור יפו וסביבתה. יוזם הקמתה ומפקדה הראשון היה שמשון בלוך, בעברו חייל בגדוד נהגי הפרדות, אשר נטל חלק במערכה בגליפולי בשנת 1915, ולאחר מכן חייל בגדוד 39 של קלעי המלך, אשר נטל חלק בקרבות השחרור האחרונים של הצבא הבריטי בעמק הירדן בשנת 1918. קבוצת זו, אשר מנתה בשיאה ככל הנראה כ-50 איש, השתכנה ופעלה במבנה בו שכן בעבר מלון הפאר "בלה ויסטה" (כיום אזור גן צ'ארלס קלור). מבנה זה נרכש מאחר יותר על ידי חברת הבניה "קדם", אשר הפכה אותו למשכן למשרדיה ולמגורים עבור עובדיה, ומכאן נגזר גם שמה של הקבוצה. במאורעות תרפ"א (מאי 1921) בלטה הקבוצה בפעילותה להגנת יהודי האזור מפני הפורעים הערבים . זאת, היות שהייתה היחידה אשר החזיקה בנשק מבין מסגרות ההגנה שפעלו באזור. בין 47 היהודים שנפלו חלל במאורעות אלה היה גם חבר קבוצת קדם, משה סטרלצין, אשר נהרג כאשר ניסה להציל משפחה יהודית בשכונת נווה שלום. עם תום המאורעות השתלבה קבוצה זו עם ארגון ההגנה הארצי ופעלה במסגרתו. גם בשנים שלאחר מכן, היוותה קבוצת קדם כוח מגן מרכזי בעיר. לדברי אחד ממפקדיה, ראובן גולדברג, מתוך קבוצת קדם יצאו בשנים שלאחר מכן רבים ממפקדיה של "ההגנה" בתל אביב. מדיה וקבצים בנושא קבוצת קדם בוויקישיתוף אתר האינטרנט של ארגון ההגנה תומר דרור, ראשיתה של קבוצת קדם ושילובה בארגון ההגנה בתל אביב, אתר מערכות, 31 בדצמבר 2020. אילן שחורי, שנת האפס של תל אביב - מאמרים ומחקרים בתולדות ת"א, אתר תל אביב שלי, מאי 2021. תומר דרור, ראשיתה של קבוצת קדם ושילובה בארגון ההגנה בתל אביב, מערכות, עמ' 153-160, דצמבר 2020 טבת תשפ"א יותם אחיאסף, עשרים גרוש לכל שורה של שיר, באתר הארץ, 30 בדצמבר 2020 מוסה ברנר, עשרה מי יודע? (עשרת מפקדי ה"הגנה" של העיר תל-אביב), תל-אביב: הוצאת המחבר, תשמ"ח, עמ' 23 שאול אביגור ואחרים (עורכים), ספר תולדות ההגנה, כרך ב', חלק ראשון, הספריה הציונית, תל־אביב: הספריה הציונית, תל־אביב, תשל"א, מהדורה שלישית, עמ' עמ' 277 תומר דרור, ראשיתה של קבוצת קדם ושילובה בארגון ההגנה בתל־אביב, באתר מערכות, ‏דצמבר 2020 תומר דרור, מערכות הגנה - ע"מ 153-160, ‏דצמבר 2020, טבת תשפ"א עורך יוסף אריכא, מחבר שמעון-דוד יפה, בימי הדמים בשנת תרפ"א, בתוך: תל-אביב, מקראה היסטורית-ספרותית, תל-אביב: עיריית ת"א, 1959, עמ' 99 , משה סטרלצין, "הארץ", 8 מאי 1921, ע"מ 3 עורך יוסף אריכא, מחבר יוסף דקל, משטרת תל-אביב וה"הגנה", בתוך: תל-אביב, מקראה היסטורית-ספרותית, תל-אביב: עיריית תל-אביב, 1959, עמ' 109
בלארף

בלארף (באנגלית: Blarf) הוא פרויקט מוזיקלי של הקומיקאי האמריקאי אריק אנדרה. בלארף הייתה במקור להקה שהורכבה מאנדרה וחבריו, אך היא התפרקה במהירות. בשנת 2019 חידש אנדרה את הפרויקט, והוציא את האלבום "Cease & Desist" דרך Stones Throw Records. לאחר שאריק אנדרה נרשם למכללת ברקלי למוזיקה בוסטון, מסצ'וסטס, הוא הקים להקה בשם "בלארף". מטרת הלהקה הייתה לחקות את הסגנונות של פרנק זאפה והביסטי בויז. הלהקה התפרקה אחרי זמן קצר מכיוון שמתופף הלהקה התחתן בגיל 18 עם אישה הנמצאת בתנועה נגד הפלות, ואנדרה בתגובה כתב שיר בשם "I Love Abortions" (בעברית: "אני אוהב הפלות"). ב-25 בדצמבר 2014, אנדרה הוציא באופן עצמאי מיני-אלבום בהשתתפות מפיק התקליטים הקנדי The First Seed, תחת הכותרת "BLARF". ב-6 ביוני 2019, נחשף כי אמן חדש נחתם לסטונס ת'רואו רקורדס תחת השם "Blarf" וכי אלבום האולפן הבכורה שלו "Cease & Desist" אמור לצאת ב-26 ביוני. עד מהרה התחוללה שמועה ש"בלארף" הוא כינוי של אנדרה, אולם דמותו של בלארף הכחישה זאת. להופעותיו הפומביות הנדירות מאוד של בלארף הוא נראה בדרך כלל לובש תחפושת של רונלד מקדונלד. הסינגל המוביל באלבום, "Badass Bullshit Benjamin Buttons Butthole Assassin", יצא ב-18 ביוני עם קליפ נלווה. Cease & Desist יצא כמתוכנן ב-26 ביוני 2019. האלבום מבוסס מאוד על סמפלים והוא מכיל אלמנטים של פלנדרפוניקה ומוזיקת נויז. קליפים לסינגלים "Banana" ו-"Boom Ba" יצאו ב-31 ביולי וב-12 באוגוסט 2019, בהתאמה. אנדרה הופיע בשידור חי כ"בלארף" לראשונה ב-6 ביולי 2019, בלוס אנג'לס עם עמיתיו הנגנים ת'אנדרקאט, דומי וג'יי. די. בק. Cease & Desist - 2019 2014 - (BLARF) (בשיתוף עם The First Seed) 2019 - "Badass Bullshit Benjamin Buttons Butthole Assassin" Banana" - 2019" Boom Ba" - 2019" בלארף, ברשת החברתית אקס (טוויטר) בלארף, באתר סאונדקלאוד (באנגלית) בלארף, באתר MusicBrainz (באנגלית) Weiss, Jeff (12 בספטמבר 2012). "Comedian Eric Andre trained at Berklee and had a band called BLARF". LA Weekly. אורכב מ-המקור ב-2 באוגוסט 2019. נבדק ב-2 באוגוסט 2019. {{cite web}}: (עזרה) "Eric Andre & The First Seed: BLARF". thefirstseed.bandcamp.com. 25 בדצמבר 2014. אורכב מ-המקור ב-18 באוגוסט 2019. נבדק ב-18 באוגוסט 2019. {{cite web}}: (עזרה) Slingerland, Calum (19 ביוני 2019). "Blarf's Video for "Badass Bullshit Benjamin Buttons Butthole Assassin" Is Wild as Hell". exclaim. אורכב מ-המקור ב-8 ביולי 2019. נבדק ב-2 באוגוסט 2019. {{cite web}}: (עזרה) Sacher, Andrew (26 ביוני 2019). "BLARF, who may or may not be Eric Andre, releases debut album". Brooklyn Vegan. אורכב מ-המקור ב-29 ביוני 2019. נבדק ב-2 באוגוסט 2019. {{cite web}}: (עזרה) Slingerland, Calum (11 ביוני 2019). "Here Are All the Details for Eric Andre's Blarf Album". exclaim. אורכב מ-המקור ב-2 באוגוסט 2019. נבדק ב-2 באוגוסט 2019. {{cite web}}: (עזרה)
דורון בר אדון

דורון בר-אדון (1940 - 7 בספטמבר 2024) היה צייר ופסל ישראלי. בר-אדון נולד בירושלים ב-1940 לארכאולוג ואיש ארגון ההגנה פסח בר אדון והעיתונאית דורותי בר אדון. בהיותו בן שלוש עברה המשפחה למושב מרחביה, שם גדל ובגר במקביל לשהותו בקיבוץ מרחביה. בנערותו למד ציור אצל דן אמיתי, חבר קיבוץ שריד. בגיל 26 המשיך בלימודי אמנות במכללת אורנים אצל מרסל ינקו, בבצלאל אצל אברהם אופק ובאופן פרטי בגבעתיים אצל רודי להמן. בתקופת לימודיו בבצלאל הכיר את האמנית רעיה בר אדון, אותה נשא לאשה, ויחד שיתפו השניים פעולה. החל מ-1976 לימד אמנות במוסדות כמו בית הספר התיכון תלמה ילין, אוניברסיטת חיפה, מכללת רופין, מכללת הגליל המערבי ובמכון אבני. לאורך השנים הציג עשרות תערוכות יחיד ותערוכות קבוצתיות וכן יצר עבודות באתרים ציבוריים ובמבנים כמו בניין המועצה האזורית אשכול ומגדל המים בחדרה. מאז 1964 התגורר עם משפחתו בחופית. נפטר ב-7 בספטמבר 2024 והותיר אחריו אישה, ילדים ונכדים. קיר אמנות בחדרה, אריחים ולבנים מקרמיקה, 1972–1973 פרט בקיר האמנות בחדרה, 1972–1973 דורון בר-אדון: הבגד של ההורים, הוצאה עצמית, 2005 דורון בר-אדון: דימויים וימים, כנרת זמורה-ביתן, 2007 דורון בר-אדון: מורנו רודי להמן, במלאת לאמן 70 שנה, מעריב, 25 בינואר 1974 תבליטים חדשים בנוף הנגב, מעריב, 24 בפברואר 1974 אראלה הראל: פסל דרך, משא לספרות אמנות ועיון, 18 במאי 1972 עבודה זוגית- רעיה ודורון בר-אדון מציגים קרמיקה וחיתוכי עץ, דבר 7 במרץ 1968 דורון בר-אדון: קין בעיני עצמו – יוצר לוחם בזירה הפתוחה, סטודיו 115, יולי 2000, עמוד 36. דורון בר-אדון במרכז מידע לאמנות ישראלית, מוזיאון ישראל. מיכאל יעקובסון: סיבוב בקיר אמנות בחדרה שיצר דורון בר-אדון, באתר 'חלון אחורי', 26 ביולי 2020 בר־אדון דורון, באתר סקר אמנות קיר, יד בן-צבי, ירושלים ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
מרדכי וולנוב

הרב מרדכי וולנוב (נולד בשנת ה'תש"ם, 1980) הוא רב היישוב אלון מורה, ר"מ בישיבת ברכת יוסף ומחבר סדרת הספרים "ויורנו מדרכיו". הרב וולנוב מכהן גם כדיין בבית הדין לממונות של המועצה האזורית שומרון. נולד בשנת 1980 (התש"ם) בבני ברק, למד בישיבת ברכת יוסף אצל הרב אליקים לבנון והפך לאחד מתלמידיו המובהקים. שימש כר"מ בישיבת ברכת יוסף בה למד, לאחר מכן היה לרבה של שכונת נווה עופרה ביישוב אלון מורה. וולנוב הוא דרשן שמוסר שיעורים בכל רחבי הארץ והוא מרבני ארגון כושרות. בשנת 2018 (התשע"ח) פרסם את סדרת הספרים "ויורנו מדרכיו" – מאמרי מוסר לפי פרשיות השבוע. בשנת 2020 (התש"פ) נבחר למלא את מקומו של הרב אליקים לבנון כרב היישוב אלון מורה. הרב וולנוב נשוי לתהילה לבית גרנביץ' ולו תשעה ילדים. גיסו הוא הזמר מרדכי גרנביץ'. שיעוריו באתר ישיבה שיעוריו בערוץ מאיר סדרת השיעורים "ויורנו מדרכיו ביוטיוב מחקרים תורניים באתר כושרות גיא עזרא, ‏במקום הרב לבנון: רב חדש ליישוב אלון מורה, באתר "סרוגים", 10 ביולי 2020 אתר בית הדין לממונות של המועצה האזורית שומרון ערוץ 7, פרסום ראשון הרב מרדכי וולנוב נבחר לרב היישוב אלון מורה, באתר ערוץ 7, 10 ביולי 2020 חדשות כיפה, ‏רב חדש ליישוב אלון מורה במקומו של הרב לבנון, באתר כיפה, 10 ביולי, 2020 11:58 תוצאות חיפוש | כושרות - ייעוץ והכוונה בכשרות, באתר www.kosharot.co.il
יום חופש העיתונות העולמי

יום חופש העיתונות העולמי (באנגלית: World Freedom Day) הוא מועד בין-לאומי של האומות המאוחדות וארגון הבריאות העולמי המצוין מדי שנה ב-3 במאי. ציון המועד החל בשנת 1998. מטרתו לעורר מודעות (אנ') לחשיבות חופש העיתונות וחופש הביטוי לפי סעיף 19 של ההכרזה לכל באי עולם בדבר זכויות האדם ולציון יום השנה להצהרת וינדהוק (אנ'), הצהרה על עקרונות העיתונות החופשית שהרכיבו עיתונאים בעיתון אפריקאי בוינדהוק, 1991. בשנת 2018 בוטל כנס בחסות ברית הציוויליזציות של האומות המאוחדות (אנ'). בשנת 2018, מספר ארגוני חדשות הצטרפו למסע פרסום. עיתונאים שנהרגו בקאבול נזכרו ביום חופש העיתונות העולמי. אונסק"ו מציינת את יום חופש העיתונות העולמי על ידי הענקת פרס גיירמו קאנו לחופש העיתונות העולמי (אנ') לאדם, ארגון או מוסד ראויים שתרם תרומה יוצאת דופן להגנה ו/או קידום חופש העיתונות בכל מקום בעולם, במיוחד כאשר זה הושג מול סכנה. הפרס, שנוסד בשנת 1997, מוענק על פי המלצת חבר מושבעים בלתי תלוי של 14 אנשי מקצוע בתחום החדשות. השמות מוגשים על ידי ארגונים לא ממשלתיים אזוריים ובין-לאומיים הפועלים למען חופש העיתונות ועל ידי מדינות חברות אונסק"ו. הפרס נקרא לכבודו של גיירמו קאנו איזאזה (אנ'), עיתונאי קולומביאני שנרצח מול משרדי עיתונו, "הצופה (אנ')", בבוגוטה, ב-17 בדצמבר 1986. כתביו של קאנו פגעו בברוני הסמים החזקים של קולומביה. החל משנת 1998 אונסק"ו מקיימת ועידה של עיתונאים, אקטיביסטים וסוכנויות האו"ם על מנת לעסוק במצב חופש העיתונות והביטוי ברחבי העולם. כל כנס מתמקד בנושא הקשור לחופש העיתונות, לרבות ממשל תקין, סיקור תקשורתי של טרור, פטור מעונש (אנ') ותפקיד התקשורת במדינות שלאחר סכסוך. נושאי הוועידה: תחקיר עיתונאי חופש העיתונות עיתונאים ללא גבולות (RSF) מדיה וקבצים בנושא יום חופש העיתונות העולמי בוויקישיתוף UN World Press Freedom Day UNESCO World Press Freedom Day Stelter, Brian, ‘Read more, listen more’: Newsrooms unite for World Press Freedom Day, CNNMoney, 3 May, 2018. Slain Afghan journalists remembered on World Press Freedom Day, Arab News, 3 May, 2018. UNESCO is seeking nominations for UNESCO/Guillermo Cano World Press Freedom Prize 2018 - DEADLINE 15 February, UNESCO. 13 February 2018. World Press Freedom Day 2021: History, Significance And Much More, Outlook, 3 MAY 2021. Previous celebrations – United Nations Educational, Scientific and Cultural Organization, www.unesco.org.